stanford-oval/wikipedia huggingface dataset:
พระธาตุหนองสามหมื่น

วัดพระธาตุหนองสามหมื่น  ตั้งอยู่ที่ หมู่ 1  บ้านแก้ง ภูเขียว ชัยภูมิ วัดราษฎร์  เป็นโบราณสถานที่มีความสำคัญและน่าสนใจมากแห่งหนึ่งของชัยภูมิ ตั้งอยู่ที่บ้านแก้ง จากตัวเมืองชัยภูมิเดินทางไปตามทางหลวงหมายเลข 201 ผ่านอำเภอภูเขียวไปจนถึงบ้านหนองสองห้องระยะทางประมาณ 80 กิโลเมตร เลี้ยวซ้ายเข้าทางหลวงหมายเลข 2055 อีก 9 กิโลเมตรถึงบ้านแก้งและแยกซ้ายไปวัดพระธาตุหนองสามหมื่นอีกประมาณ 5 กิโลเมตร พระธาตุหนองสามหมื่น เรียกชื่อตามหนองน้ำ ซึ่งอยู่ห่างออกไปทางทิศตะวันตกเฉียงเหนือของวัด เป็นพระธาตุที่มีลักษณะสวยงาม และสมบูรณ์ที่สุดองค์หนึ่ง ไม่ปรากฏหลักฐานว่าสร้างขึ้นเมื่อใดแต่จากลักษณะทางด้านสถาปัตยกรรมและศิลปกรรมที่ปรากฏ เกิดจากการผสมผสานกันระหว่างศิลปล้านนา ล้านช้าง และอยุธยา สันนิษฐานว่าสร้างขึ้นราวพุทธศตวรรษที่ 21-22 ในสมัยพระไชยเชษฐาธิราชแห่งราชอาณาจักรลาว
พระธาตุหนองสามหมื่นมีลักษณะเป็นเจดีย์ย่อมุมไม้สิบสอง ตั้งอยู่บนฐานเขียงรูปสี่เหลี่ยมจัตุรัส มีความสูงประมาณ 45 เมตร มีบันไดทางขึ้นทั้งสี่ด้าน เหนือฐานเขียงเป็นฐานบัวคว่ำบัวหงายรองรับองค์พระธาตุ ซึ่งมีซุ้มทั้งสี่ทิศ ประดิษฐานพระพุทธรูปปางรำพึง และปางลีลา ภายในองค์พระธาตุบรรจุพระบรมสารีริกธาตุของพระพุทธเจ้า รูปแบบดังกล่าวอาจเปรียบเทียบได้กับพระธาตุอื่นๆ ทั้งในนครเวียงจันทน์และในเขตไทย เช่น พระธาตุวัดเทพพล เมืองเวียงคุก จังหวัดหนองคาย พระธาตุศรีเมือง นครเวียงจันทน์ เป็นต้น
จากหลักฐานทางโบราณคดีพบว่าบริเวณนี้เคยเป็นเมืองโบราณขนาดใหญ่สมัยทวารวดี อายุราวพุทธศตวรรษที่ 12-16 ปรากฏร่องรอยของคูน้ำ คันดิน และโคกเนินโบราณสถานหลายแห่ง โบราณวัตถุสำคัญที่พบทั้งในและนอกเขตคูเมืองหลายชิ้นได้นำมาเก็บรักษาไว้ที่วัด เช่น กลุ่มใบเสมาหินทราย บางแผ่นก็มีจารึกอักษรปัลลวะภาษาสันสกฤต อายุราวพุทธศตวรรษที่ 12-14 และมีแผ่นหนึ่งนำไปตั้งเป็นหลักเมืองประจำอำเภอภูเขียวด้วย นอกจากนี้ยังมีประติมากรรมรูปเคารพอีก 2 ชิ้น สภาพชำรุดชิ้นหนึ่งคล้ายเศียรพระพุทธรูปนาคปรกในศิลปะขอมแบบบายน อายุราวพุทธศตวรรษที่ 18
พระธาตุหนองสามหมื่น เป็นพระธาตุที่มีลักษณะสวยงามและสมบูรณ์ ที่สุดองค์หนึ่ง ไม่ปรากฏหลักฐานว่าสร้างขึ้นเมื่อใด แต่จาก ลักษณะสถาปัตยกรรมและศิลปกรรมที่ผสมผสานกันระหว่างล้านนา ล้านช้างและอยุธยา สันนิษฐานว่าสร้าง ขึ้นในราวพุทธศตวรรษที่ ๒๑ - ๒๒ ในสมัยพระไชยเชษฐาธิราชแห่งราชอาณาจักรลาว นอกจากนี้ บริเวณ ที่ตั้งพระธาตุหนองสามหมื่นแต่เดิม เคยเป็นเมืองโบราณสมัยทวาราวดีที่มีขนาดใหญ่เมืองหนึ่ง อายุราว พุทธศตวรรษที่ ๑๒ - ๑๖ เนื่องจากปรากฏร่องรอยของคูน้ำคันดิน และโคกเนินโบราณสถานหลายแห่ง รวมทั้งโบราณวัตถุหลายชิ้น เช่น กลุ่มใบเสมาหินทราย สันนิษฐานว่าเป็นเมืองขนาดใหญ่ ปรากฏในตำนานอุรังคนิทาน ว่ามีเมืองหนึ่ง อยู่ด้านทิศตะวันตกของเมืองหนองหาร ชื่อว่า อโยธยา หรือกุรุนทนคร  โดยส่วนใหญ่จะเข้าใจว่าจะเป็นแถบจังหวัดนครปฐม เพราะความหมายกำกวม ในที่นี้อาจจะเป็นเป็นเมืองกรุนทนคร ขึ้นตรงกับอาณาจักรทวารวดี (อโยธยา) ก็อาจเป็นได้
ประเพณีรำผีฟ้า เป็นการรำบวงสรวงเป็นกลุ่มๆ ที่ภูพระ ซึ่งมีพระเจ้าองค์ตื้อ เป็นพระพุทธรูปแกะสลักหินทราย สูงประมาณ 2 เมตร ชาวบ้านเชื่อว่า มีความศักดิ์สิทธิ์มาก การรำบวงสรวงนี้ จะมีขึ้นในระหว่างวันขึ้น 13-15 ค่ำ เดือน 5 คือเดือนเมษายน และในวันเข้าพรรษา วันออกพรรษา ซึ่งจะมีประชาชนไปทำบุญเป็นจำนวนมาก
ฟังก์ชันอดิศัย

ฟังก์ชันอดิศัย (transcendental function)  คือ ฟังก์ชันวิเคราะห์ที่ไม่สามารถแก้ด้วยสมการพีชคณิตได้ ซึ่งตรงกันข้ามกับฟังก์ชันพีชคณิต กล่าวอีกนัยหนึ่งคือ ฟังก์ชันอดิศัยอยู่เหนือพีชคณิตในแง่ที่ว่ามันไม่สามารถแสดงได้โดยการดำเนินการทางพีชคณิตเช่น การบวก การคูณ และ การยกกำลัง การถอดรากด้วยจำนวนครั้งที่จำกัดได้
ตัวอย่างของฟังก์ชันอดิศัยที่พบบ่อบ ได้แก่ ฟังก์ชันตรีโกณมิติ ฟังก์ชันเลขชี้กำลัง ลอการิทึม
ในนิยามอย่างเป็นทางการนั้นอธิบายว่า ฟังก์ชันวิเคราะห์ f(z) ของตัวแปรจำนวนจริง หรือตัวแปรจำนวนเชิงซ้อน z นั้นจะถือว่าเป็นฟังก์ชันอดิศัยถ้าหาก f(z) เป็นอิสระเชิงพีชคณิตกับ z คำนิยามนี้ยังสามารถขยายไปยังฟังก์ชันหลายตัวแปรได้อีกด้วย
ดูเพิ่ม

อดิศัย
จำนวนอดิศัย
สมการอดิศัย
ธีรพล นิยม

| ธีรพล นิยม จ> ภ. |
| --- | --- |
เกิด: 17 พฤษภาคม พ.ศ. 2494 (73 ปี) อำเภอตะกั่วทุ่ง จังหวัดพังงา ไทย
สัญชาติ: ไทย
ศิษย์เก่า: สถาบันเทคโนโลยีแห่งเอเชีย คณะสถาปัตยกรรมศาสตร์ จุฬาลงกรณ์มหาวิทยาลัย โรงเรียนสวนกุหลาบวิทยาลัย โรงเรียนภูเก็ตวิทยาลัย
รางวัล: นักศึกษาทำกิจกรรมดีเด่นจากองค์กรยูเนสโก (2516) สถาปนิกดีเด่นจากสมาคมสถาปนิกสยามฯ (2537) ผลงานสถาปัตยกรรมดีเด่นจากสภาสถาปนิกแห่งเอเชีย หรือ ARCASIA (2537) ศิลปินแห่งชาติสาขาทัศนศิลป์ (สถาปัตยกรรม) (2556)

ผลงานสำคัญ: สัปปายะสภาสถาน อาคารใบหยก 2 (ในนามบริษัทแปลนคิเต็ค) อุทยานเรียนรู้ป๋วย 100 ปี มหาวิทยาลัยธรรมศาสตร์ หอจดหมายเหตุพุทธทาส อินทฺปัญโญ ที่พักอาศัยสำหรับผู้สุงอายุแบบครบวงจร รามาฯ – ธนารักษ์
โครงการสำคัญ: วัดบันดาลใจ ลานกีฬาพัฒน์ สวนป่าเบญจกิติ เฟส 2-3  ชุมชนลูกหลานเจ้าคำผง  ผังแม่บทมหาวิทยาลัยมหิดล ศาลายา
 
ธีรพล นิยม (เกิดวันที่ 17 พฤษภาคม พ.ศ. 2494 ที่อำเภอตะกั่วทุ่ง จังหวัดพังงา) ชื่อเล่น:แบน เป็นสถาปนิกชาวไทย ศิลปินแห่งชาติสาขาทัศนศิลป์ (สถาปัตยกรรม) ประจำปี พ.ศ. 2556 เป็นผู้ร่วมก่อตั้งบริษัท แปลนอาคิเต็ค จำกัด และเป็นประธานกลุ่มบริษัทแปลน
ประวัติ

ธีรพลสำเร็จการศึกษา มัธยมปลายจากโรงเรียนสวนกุหลาบวิทยาลัย ปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย และปริญญาโท การพัฒนาชุมชนและชนบท จากสถาบันเทคโนโลยีแห่งเอเชีย กรุงเทพมหานคร โดยได้รับทุนการศึกษาจากรัฐบาล ประเทศเยอรมนี
ผลงานออกแบบมีจุดเด่นคือ การออกแบบที่คำนึงถึงสภาพแวดล้อม ภูมิปัญญาท้องถิ่น ผสมผสานกับสมัยใหม่อย่างลงตัว ทั้งการจัดให้มีพื้นที่กิจกรรมสันทนาการและการพักผ่อนในบรรยากาศธรรมชาติ รวมถึงการนำลักษณะของภูมิทัศน์และรูปแบบสถาปัตยกรรมท้องถิ่นมาสร้างสภาพแวดล้อม ได้รับรางวัล อาทิ เหรียญทองสถาปัตยกรรมดีเด่น จากสมาคมสถาปนิกสยามในพระบรมราชูปถัมภ์ รางวัล ARCASIA Award For Architecture Winner 1994 จาก Architect Regional Council of Asia
ปัจจุบันได้หันมาขยายการเรียนรู้ที่ผสานการเรียนรู้ของตนในด้านสถาปัตยกรรม สิ่งแวดล้อม ผู้คน และสังคม ไปสู่คนรุ่นใหม่ด้วยการจัดตั้งและบริหารมูลนิธิโรงเรียนรุ่งอรุณ ซึ่งมีสถาบันการศึกษาทางเลือกในสังกัดได้แก่ สถาบันอาศรมศิลป์และโรงเรียนรุ่งอรุณ โดยก่อตั้งบริษัท สถาปนิกชุมชนและสิ่งแวดล้อม อาศรมศิลป์ จำกัด ขึ้นเพื่อรองรับการจัดการศึกษาบนฐานงานจริง (Work Based Learning ) ให้กับสาขาวิชาทางสถาปัตยกรรม ของสถาบันอาศรมศิลป์ ซึ่งเป็นสถาบันอุดมศึกษาเอกชนที่ไม่แสวงหากำไร ( Not for Profit Organization) เป็นชุมชนแห่งการเรียนรู้ที่มุ่งสร้างความเปลี่ยนแปลงภายใน พัฒนาศักยภาพสถาปนิก สร้างสรรค์สถาปัตยกรรมที่ร่วมเปลี่ยนแปลงชุมชนและสังคมอย่างมีคุณภาพ
ด้านชีวิตส่วนตัว สมรสกับ รองศาสตราจารย์ประภาภัทร นิยม
เกียรติประวัติทางด้านสังคมและวิชาชีพ

2516 ได้รับทุนและประกาศเกียรติคุณ “นักศึกษาทำกิจกรรมดีเด่น” คณะสถาปัตยกรรมศาสตร์จุฬาลงกรณ์มหาวิทยาลัย จาก UNESCO
2534 ได้รับประกาศเกียรติคุณ “ศิษย์เก่าดีเด่น” จุฬาลงกรณ์มหาวิทยาลัย
2534 ได้รับประกาศเกียรติคุณ “ศิษย์เก่าดีเด่น” ในวาระครบรอบ 60 ปี คณะสถาปัตยกรรมศาสตร์จุฬาลงกรณ์มหาวิทยาลัย
2537 ได้รับประกาศเกียรติคุณ “สถาปนิกดีเด่น” ในโอกาสครบรอบ 60 ปี  สมาคมสถาปนิกสยาม ในพระบรมราชูปถัมภ์
2553 ได้รับคัดเลือกเป็น “คนดีศรีสวนฯ” ประจำปี 2553 ของสมาคมศิษย์เก่า โรงเรียนสวนกุหลาบวิทยาลัย ในพระบรมราชูปถัมภ์
2556 ศิลปินแห่งชาติ สาขาทัศนศิลป์ (สถาปัตยกรรม) ประจำปี 2556
2560 รางวัลบุคคลดีเด่นชาวภูเก็ต จากสมาคมชาวภูเก็ต
2565 ปริญญากิตติมศักดิ์ หลักสูตรสถาปัตยกรรมศาสตรดุษฎีบัณฑิตกิตติมศักดิ์ สาขาวิชาสถาปัตยกรรมศาสตร์ มหาวิทยาลัยราชภัฏพระนคร
ประวัติการทำงาน

2548 - ปัจจุบัน ร่วมก่อตั้งสถาบันอาศรมศิลป์, กรรมการที่ปรึกษาสภา  สถาบันอาศรมศิลป์, อาจารย์ประจำคณะสถาปัตยกรรมศาสตร์เพื่อชุมชนและสิ่งแวดล้อม  สถาบันอาศรมศิลป์
2548 – ปัจจุบัน ร่วมก่อตั้ง สถาปนิกชุมชนและสิ่งแวดล้อม อาศรมศิลป์ ประธานกรรมการบริหาร & Design Director
2536 – 2541 ประธานกรรมการกลุ่มบริษัทแปลน
2534 – 2541 ประธานกรรมการสายสถาปัตยกรรมและวิศวกรรม  กลุ่มบริษัทแปลน
2535 – 2541 กรรมการผู้จัดการ บริษัท แปลน เอสเตท จำกัด
2518 – 2539 กรรมการผู้จัดการ บริษัท แปลน อาคิเต็ค จำกัด
2518 – 2533 ก่อตั้งบริษัท แปลน อาคิเต็ค และ 14 บริษัทในเครือ
ผลงาน

หอจดหมายเหตุพุทธทาส อินทฺปัญโญ กรุงเทพมหานคร
สัปปายะสภาสถาน อาคารรัฐสภาแห่งใหม่ กรุงเทพมหานคร
อุทยานการเรียนรู้ ป๋วย 100 ปี มหาวิทยาลัยธรรมศาสตร์ ศูนย์รังสิต  จ.ปทุมธานี
คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ ศูนย์รังสิต จ.ปทุมธานี
โรงพยาบาลราชพฤกษ์  จ.ขอนแก่น
โรงพยาบาลกรุงเทพคริสเตียน กรุงเทพมหานคร
ที่พักอาศัยสำหรับผู้สุงอายุแบบครบวงจร รามาฯ – ธนารักษ์ จ.สมุทรปราการ
ตรีวนันดา จ.ภูเก็ต
BANGKOK CULTURAL HILL กรุงเทพมหานคร
อาคารสำนักงานใหญ่ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ กรุงเทพมหานคร
บ้านสวนปาริกฉัตถ์ กรุงเทพมหานคร
บ้านเฮือนธรรม จ.เชียงใหม่
THE ROOM สุขุมวิท 38 กรุงเทพมหานคร
BEACH AND COMMUNITY DEVELOPMENT บริเวณหาดนาจอมเทียน พัทยา จ.ชลบุรี
อนุรักษ์เมืองสงขลา จ.สงขลา JOINT WORKSHOP ON INTERPRETATION & DESIGN ระหว่าง สถาบันอาศรมศิลป์ T singhua University และ Zhejiang University
อนุรักษ์และฟื้นฟูชุมชนริมน้ำจันทบูร บ้านหลวงราชไมตรี  จ.จันทบุรี
เพชรบุรีเมืองวัฒนธรรมสุขภาวะ
ผังแม่บทมหาวิทยาลัยมหิดล ศาลายา จ.นครปฐม
ผังแม่บทศูนย์วัฒนธรรม จ.ระยอง
ผังแม่บทโรงพยาบาล บางบัวทอง2
ชุมชนลูกหลานเจ้าคำผง จ.อุบลราชธานี
ศูนย์เรียนรู้ชุมชนบางประทุน
พื้นที่สุขภาวะชุมชนผ่านกระบวนการมีส่วนร่วม
รักเฒ่ากัน
สวนป่าเบญจกิติ เฟส 2-3 กรุงเทพมหานคร
เส้นทางศึกษาธรรมชาติผากล้วยไม้ - น้ำตกเหวสุวัต เพื่อเฉลิมฉลองความสัมพันธ์ไทย – เยอรมัน ครบรอบ 160 ปี
ลานกีฬาพัฒน์ 2 กรุงเทพมหานคร
วัดบันดาลใจ
ลานกีฬาวัฒนธรรมชุมชน ท่าฉลอม
สัปปายะสภาสถาน ผลงานที่ชนะการประกวดแบบในปี พ.ศ. 2552
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พระนางยสุนทราเทวี

| ยสุนทราเทวี> มหาเทวีแห่งล้านนา |
| --- | --- |
พระราชสวามี: พญากือนา
พระราชบุตร: พญาแสนเมืองมา
ราชวงศ์: มังราย
ยสุนทราเทวี เป็นมเหสีพระองค์หนึ่งในพญากือนา และเป็นมหาเทวีพระราชชนนีในพญาแสนเมืองมา และเป็นมหาเทวีเจ้าตนย่า (พระอัยยิกา) ในพญาสามฝั่งแกน ถือเป็นฝ่ายในแห่งอาณาจักรล้านนาที่มีบทบาทสำคัญยิ่งต่อการปกครองของอาณาจักรล้านนายาวนานนับทศวรรษ
พระราชประวัติ

ยสุนทราเทวีเป็นธิดาของใครไม่ปรากฏ ทราบเพียงว่าเป็นพระนัดดาของพ่อท้าวงั่วเถิง (พงศาวดารโยนกเรียก เจ้าวัวเถลิง) เจ้าผู้ครองเมืองเชียงของ การอภิเษกสมรสของพระองค์กับพญากือนา คาดว่าน่าจะมาจากพระราชเสาวนีย์ของพระนางจิตราเทวี พระราชชนนีของพญากือนาและเป็นธิดาของท้าวงั่วเถิง เพื่อผลประโยชน์กับเครือญาติและกลุ่มผู้สืบสันดานให้เป็นใหญ่สืบต่อมา พระองค์ประสูติการพระราชโอรสคือพญาแสนเมืองมา พระองค์มีพระราชอำนาจสูง หลังการสืบราชสมบัติของพญาแสนเมืองมา พระองค์ได้เป็นผู้กำหนดว่าจะให้ใครเป็นอัครมเหสีของพระราชโอรสผู้ขึ้นครองราชย์ได้ ซึ่งพระองค์เลือกติโลกจุฑาเทวีซึ่งเป็นนางสนม และนางรับใช้ในพระองค์ที่มีเชื้อสายชนชั้นสูงเป็นพระสุณิสา ดังปรากฏใน พื้นเมืองเชียงใหม่ ความว่า
"...ทีนี้จักจาด้วยแม่เจ้าราชบุตรสามฝั่งแกนก่อนแล ดังนางผู้นี้เป็นเชื้อท้าว มีรูปโฉมอันงามผ้ง เป็นสาวนางสนมอยู่ใช้สอยมหาเทวีแม่เจ้าแสนเมืองมา ยังมีในวัน 1 นางผู้นั้นเอาผ้าเช็ดหน้ามหาเทวีออกตาก หันนกจอกตัว 1 มากรายหน้านาง 7 บาทย่าง ลูนนั้นมหาเทวีใช้นางเอาจังหันไปส่งสวามีพุทธญาณ วัดเชียงยืน นางบอกเหตุอันตนได้หันนกจอกนั้นย่างมาหานั้นแก่มหาสวามี มหาสวามีจึงว่า ดูรา นางอุบาสิกามึงอย่าบอกแก่ใผ มึงจักได้เป็นเทวีดั่งมหาเทวีบัดนี้บ่อย่าชะแลว่าอั้น ถัดนั้นมหาเทวีใช้นางไปหาเจ้าแสนเมืองมาลูกแห่งตน เจ้าแสนเมืองมาก็เอานางไปอยู่นอนทวย นางจึงทรงคัพภได้ 3 เดือน มหาเทวีหันหลาก จึงถามว่านางทรงคัพภลูกใผว่าอั้น นางบอกว่าข้าทรงคัพภกับเจ้าเหนือหัวลูกแม่เทวีแลว่าอั้น มหาเทวีจึงแต่งอุ้มส่งหื้อนางไปเป็นเมียเจ้าแสนเมืองมาลูกแห่งตน..."
หลังการเสด็จขึ้นครองราชสมบัติของพญาสามฝั่งแกน พระราชนัดดา พระองค์เป็นหนึ่งในอำนาจที่คอยค้ำจุนและอุปถัมภ์ราชบัลลังก์ของพระราชนัดดาตลอดพระชนม์ชีพในฐานะมหาเทวีเจ้าตนย่า ดังปรากฏใน ตำนานเมืองเงินยางเชียงแสน ความว่า
"...เมื่อนั้นท้าวสามประหยาแม่ไนยกับมหาเทวีเจ้าตนย่า เจ้าทั้งสองมีใจยินดีในคุณแห่งมหาเถระเจ้ามากนัก แล้วก็พร้อมกันราธนามหาเถระเจ้าลงไปนพบุรีเชียงใหม่ แล้วก็กระทำน้ำพุทธาภิเษกยังสิริวังโสมหาเถระเจ้าหื้อเป็นราชครู แล้วเอาแคว้นดอนแท่นหื้อเป็นทานแก่มหาเถระเจ้า
พีชคณิตนามธรรม

การหมุนหน้าต่าง ๆ ของลูกบาศก์ของรูบิกประกอบรวมกันเป็นกรุป ซึ่งเป็นโครงสร้างพื้นฐานในพีชคณิตนามธรรม
พีชคณิตนามธรรม (อังกฤษ: abstract algebra) คือสาขาหนึ่งของคณิตศาสตร์ที่ศึกษาเกี่ยวกับโครงสร้างเชิงพีชคณิต เช่น กรุป ริง และฟิลด์ คำว่า "พีชคณิตนามธรรม" ถูกใช้เพื่อแยกแยะสาขาออกจาก พีชคณิตพื้นฐาน หรือ "พีชคณิตในโรงเรียน" ที่สอนเกี่ยวกับกฎสำหรับการจัดการสูตรและนิพจน์ที่เกี่ยวข้องกับจำนวนจริงและจำนวนเชิงซ้อน
โครงสร้างเชิงพีชคณิต และฟังก์ชันสมสัณฐานระหว่างโครงสร้างดังกล่าว ประกอบกันเป็นแคทิกอรี ทฤษฎีแคทิกอรีซึ่งถูกพัฒนาในศตวรรษที่ 20 เป็นสาขาของคณิตศาสตร์ที่สามารถอธิบายการสร้างและสมบัติต่าง ๆ ของโครงสร้างเชิงพีชคณิตจำนวนมาก
พีชคณิตสากลเป็นอีกสาขาหนึ่งที่ศึกษาโครงสร้างเชิงพีชคณิตในภาพรวม
ประวัติและตัวอย่าง

เท่าที่ผ่านมาในอดีต โครงสร้างเชิงพีชคณิต มักปรากฏขึ้นพบในสาขาอื่น ๆ ของคณิตศาสตร์ จากนั้นจะถูกระบุในรูปแบบที่ใช้สัจพจน์ และสุดท้ายจึงกลายเป็นวัตถุที่ถูกนำมาศึกษาในพีชคณิตนามธรรม  ด้วยสาเหตุนี้ พีชคณิตนามธรรมจึงมีความเชื่อมโยงอย่างสำคัญกับสาขาอื่น ๆ ของคณิตศาสตร์อย่างมากมาย
ตัวอย่างของโครงสร้างเชิงพีชคณิตที่มีตัวดำเนินการทวิภาคแค่ตัวเดียว เช่น
แมกมา
ควอไซกรุป
โมนอยด์ เซมิกรุป และ ที่สำคัญที่สุดคือ กรุป
ตัวอย่างที่ซับซ้อนยิ่งขึ้น เช่น
ริง และ ฟิลด์
มอดูล และ ปริภูมิเวกเตอร์
พีชคณิตการเปลี่ยนหมู่ และ พีชคณิตแบบลี (Lie algebra)
แลตทิซ และ พีชคณิตแบบบูล
| ด ค กสาขาของวิชาคณิตศาสตร์ |
| --- | --- |
 ประวัติ เส้นเวลา  โครงร่าง  หัวข้อ  อภิธานศัพท์ 
รากฐาน:  ทฤษฎีเซต  คณิตตรรกศาสตร์ ทฤษฎีการพิสูจน์  ทฤษฎีโมเดล  ทฤษฎีการเวียนเกิด  ทฤษฎีแคทิกอรี  ทฤษฎีไทป์  ปรัชญาของคณิตศาสตร์ 
พีชคณิต:  พีชคณิตพื้นฐาน  พีชคณิตเชิงเส้น พีชคณิตเชิงหลายเส้น  พีชคณิตนามธรรม ทฤษฎีกรุป  ทฤษฎีกาลัว  พีชคณิตสลับที่  พีชคณิตสากล  พีชคณิตเชิงโฮโมโลยี 
คณิตวิเคราะห์:  แคลคูลัส  การวิเคราะห์เชิงจริง  การวิเคราะห์เชิงซ้อน  การวิเคราะห์เชิงฟังก์ชัน  การวิเคราะห์ฮาร์มอนิก  ทฤษฎีเมเชอร์‎  สมการเชิงอนุพันธ์ 
วิยุตคณิต:  คณิตศาสตร์เชิงการจัด  ทฤษฎีกราฟ  ทฤษฎีเกม  ทฤษฎีอันดับ 
เรขาคณิต:  เรขาคณิตจำกัด  เรขาคณิตเชิงพีชคณิต  เรขาคณิตเชิงอนุพันธ์  เรขาคณิตแบบยุคลิด  เรขาคณิตวิเคราะห์  เรขาคณิตวิยุต 
ทฤษฎีจำนวน:  เลขคณิต  ทฤษฎีจำนวนเชิงพีชคณิต  ทฤษฎีจำนวนเชิงวิเคราะห์  เรขาคณิตไดโอแฟนไทน์ 
ทอพอโลยี:  ทอพอโลยีทั่วไป  ทอพอโลยีเชิงพีชคณิต  ทอพอโลยีเชิงเรขาคณิต ทฤษฎีเงื่อน  ทอพอโลยีเชิงอนุพันธ์  ทฤษฎีโฮโมโทปี 
ประยุกต์:  ความน่าจะเป็น  สถิติศาสตร์  คณิตศาสตร์การเงิน  คณิตศาสตร์เคมี  คณิตศาสตร์จิตวิทยา  คณิตศาสตร์ชีววิทยา  คณิตศาสตร์ฟิสิกส์  คณิตศาสตร์เศรษฐศาสตร์  ทฤษฎีระบบควบคุม 
คณนา:  การวิเคราะห์เชิงตัวเลข  การหาค่าเหมาะที่สุด  ทฤษฎีการคำนวณ  พีชคณิตของคอมพิวเตอร์  วิทยาการคอมพิวเตอร์ 
อื่น ๆ:  ประวัติของคณิตศาสตร์  คณิตศาสตร์นันทนาการ  คณิตศาสตร์และศิลปะ  การสอนคณิตศาสตร์ 
   หมวดหมู่    สถานีย่อย
ฟังก์ชันภาวะน่าจะเป็น

ฟังก์ชันภาวะน่าจะเป็น หรือ ฟังก์ชันค่าควรจะเป็น (likelihood function) ในทางสถิติศาสตร์ คือฟังก์ชันของตัวแปรที่แสดงถึงความสมเหตุสมผลในการอนุมานว่าเงื่อนไขเบื้องต้นนั้นเป็น "ควรจะเป็นเช่นนั้น" โดยขึ้นอยู่กับผลลัพธ์ที่สังเกตได้เมื่อผลลัพธ์ปรากฏขึ้นตามเงื่อนไขเบื้องต้นบางประการ
บ่อยครั้งฟังก์ชันภาวะน่าจะเป็นถูกเขียนในรูปของลอการิทึม เรียกว่าเป็น ฟังก์ชันล็อกภาวะน่าจะเป็น (loglikelihood function)
ภาพรวม

หากแน่ใจว่า B = b ความน่าจะเป็น (ความน่าจะเป็นมีเงื่อนไข) ที่ A จะเกิดขึ้น จะได้เป็น
ในกรณีนี้ ในทางกลับกัน ตามข้อเท็จจริงที่ว่า A ได้รับการยืนยันโดยการสังเกต ความน่าจะเป็นแบบมีเงื่อนไขข้างต้นเรียกว่า ฟังก์ชันภาวะน่าจะเป็น ซึ่งเป็นฟังก์ชันของตัวแปร b โดยทั่วไปแล้วชั้นสมมูลที่ประกอบขึ้นจากฟังก์ชันที่แปรตามค่านั้น
ก็เรียกว่าฟังก์ชันภาวะน่าจะเป็นด้วยเช่นกัน (โดยที่  \alpha  ในที่นี้คือค่าคงที่สัดส่วนบวกใด ๆ)
ที่สำคัญไม่ใช่ที่ค่าตัวเลข  L(b|A) เอง แต่เป็นอัตราส่วนภาวะน่าจะเป็นที่ไม่รวมถึงค่าคงที่สัดส่วน นั่นคือ  L(b_{2}\mid A)/L(b_{1}\mid A) ถ้า  L(b_{2}\mid A)/L(b_{1}\mid A)>1 แล้ว นั่นหมายความว่า  b_{2} มีความเป็นไปได้มากกว่า  b_{1}
ถ้ารู้ค่า  B แล้วต้องการหาค่า  A สามารถใช้ค่าความน่าจะเป็นแบบมีเงื่อนไข  P(A\mid B) ได้ ในทางกลับกันถ้ารู้ค่า  A แล้วต้องการหาค่า  B ความน่าจะเป็นแบบมีเงื่อนไข  P(B\mid A) (ความน่าจะเป็นภายหลัง) จะหาได้จากฟังก์ชันภาวะน่าจะเป็น  P(A\mid B) หรือ  P(A\mid B)/P(A) โดยใช้ทฤษฎีบทของเบส์ ดังนี้:
อย่างไรก็ตาม ฟังก์ชันภาวะน่าจะเป็นเป็นแนวคิดที่แตกต่างไปจากฟังก์ชันความหนาแน่นความน่าจะเป็น
พระธาตุเรืองรอง

พระธาตุเรืองรอง
พระธาตุเรืองรอง เป็นพระธาตุศิลปะแบบพื้นบ้าน ตั้งอยู่ที่วัดบ้านสร้างเรือง ตำบลหญ้าปล้อง อำเภอเมืองศรีสะเกษ จังหวัดศรีสะเกษ ห่างจากตัวเมืองศรีสะเกษประมาณ 8 กิโลเมตร ตามทางหลวงแผ่นดินหมายเลข 2373 (ศรีสะเกษ-ราษีไศล)
วัดบ้านสร้างเรือง เริ่มก่อสร้างเมื่อปี พ.ศ. 2511 โดยหลวงปู่ธัมมา พิทักษา ซึ่งเป็นชาวบ้านสร้างเรืองโดยกำเนิด จนได้รับพระราชทานวิสุงคามวาสี เมื่อปี พ.ศ. 2520 ต่อมาหลวงปู่ธัมมา ได้เล็งเห็นว่าในภูมิภาคอีสานใต้ไม่มีพระธาตุให้ชาวบ้านสักการบูชา จึงได้ริเริ่มสร้างพระธาตุขึ้นในปี พ.ศ. 2525
องค์พระธาตุ

พระธาตุเรืองรอง เป็นพระธาตุที่สร้างแบบศิลปะพื้นบ้านสี่เผ่า ได้แก่ ส่วย เขมร ลาว เยอ เริ่มก่อสร้างในปี พ.ศ. 2524 โดยหลวงปู่ธัมมา พิทักษา มีความสูง 49 เมตร ฐานสี่เหลี่ยมจัตุรัสด้านละ 30 เมตร แบ่งพื้นที่ออกเป็น 6 ชั้น ได้แก่
ชั้นที่ 1 จัดแสดงนิทรรศการนิทานพื้นบ้าน ความเป็นมาต่างๆ และฮีต 12 คลอง 14
ชั้นที่ 2 จัดแสดงพิพิธภัณฑ์พื้นบ้านสี่เผ่าไทย คือ ส่วย  เขมร ลาว เยอ
ชั้นที่ 3 จัดแสดงวัตถุโบราณ เครื่องมือทำมาหากินของชาวบ้านในอดีต
ชั้นที่ 4 เป็นจุดพักผ่อน
ชั้นที่ 5 เป็นที่ปฏิบัติธรรม สมาธิ
ชั้นที่ 6 ประดิษฐานพระบรมเกศาธาตุ (เส้นผม) ของพระอรหันต์ และยังเป็นจุดที่สามารถชมทิวทัศน์ได้อีกด้วย
บริเวณโดยรอบพระธาตุเรืองรองก็มีการตกแต่งพื้นที่โดยการสร้างแบบจำลองปูนปั้นปริศนาธรรม และแบบจำลองปูนปั้นประเพณี พิธีกรรมที่สำคัญของชาวอีสาน รวมทั้งมีการจัดสถานที่สำหรับการร่วมทำบุญโดยการบริจาค บูชาวัตถุมงคล และจำหน่ายของที่ระลึก รายได้ทั้งหมดจะนำมาใช้ในการปรับปรุงพัฒนาพระธาตุเรืองรองต่อไป
รูปปั้นแสดงฮีต 12 คลอง 14 บริเวณชั้น 1
ธีรภัทร โลหนันทน์

| ฟลุค ธีรภัทร โลหนันทน์ |
| --- | --- |
เกิด:  (1996-04-06) 6 เมษายน ค.ศ. 1996 (28 ปี) ฟลุค ธีรภัทร โลหนันทน์
อาชีพ: นักแสดง
ปีที่แสดง: 2012 - ปัจจุบัน
ผลงานเด่น: กอล์ฟ - พี่ชาย My Bromance วาด - SOTUS The Series พี่ว้ากตัวร้ายกับนายปีหนึ่ง
ธีรภัทร โลหนันทน์ ชื่อเล่น ฟลุค เกิดเมื่อวันที่ 6 เมษายน พ.ศ. 2539
มีผลงานชิ้นแรกที่สร้างชื่อคือ ภาพยนตร์เรื่อง "พี่ชาย My Bromance" กับวายุฟิล์มโปรดักชั่น ก่อนจะมีผลงานสร้างชื่ออีกครั้งคือการร่วมแสดงในซีรีส์ของ GMMTV เรื่อง Sotus The Series รับบทเป็น "วาด" แสดงคู่กับ "ชนกันต์ อาพรสุทธินันท์"  ผู้รับบทเป็น "เปรม" ในปี 2017 ฟลุคได้ร่วมงาน Fan Meeting ในชื่อ "Meet Eat Greet ว้าก with Sotus The Series" จัดขึ้น ณ โรงภาพยนตร์สกาล่า สยามสแควร์ จำนวน 2 รอบการแสดง ฟลุคได้ร่วมถ่ายทอดบทเพลง "อยากรู้แต่ไม่อยากถาม" ร่วมกับกันสมาย (ชนกันตร์ อาพรสุทธินันท์) และในปี 2018 ฟลุคได้มีโอกาสร่วมงาน Live Concert  "Oishi Green Tea Present Sotus The Memories Live on Stage" ณ Thunder Dome เมืองทองธานี โดยได้ร่วมถ่ายทอดบทเพลง "เล่าสู่กันฟัง" กับ กันสมาย (ชนกันต์ อาพรสุทธินันท์) อีกครั้ง ซึ่งสร้างความประทับใจให้แฟนๆ ที่คิดถึงคู่ #เปรมวาด และไปร่วมงานครั้งนั้นเป็นอย่างมาก
ฟลุคสำเร็จการศึกษาระดับมัธยมศึกษาตอนปลายที่ โรงเรียน ภ.ป.ร. ราชวิทยาลัย ในพระบรมราชูปถัมภ์ และสำเร็จการศึกษาระดับอุดมศึกษาที่ คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ ทิพนารี วีรวัฒโนดม, พิรพัฒน์ วัฒนเศรษสิริ, ลัทธ์กมล ปิ่นโรจน์กีรติ, ลาภิสรา อินทรสูต ได้รับเกียรตินิยมอันดับ 2
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2014 | พี่ชาย My Bromance | กอล์ฟ |  |
| 2016 | เมื่อฝนหยดลงบนหัว | กอล์ฟ | รับเชิญ |
| 2016 | อ้อมกอดเขมราฐ | เก้า |  |
| 2016 | *Remark ไม่ได้เป็นอะไรกัน | ต่อ | เทศกาลงานฉายภาพยนตร์จุลนิพนธ์ “พี่ครับ...หน้าคุ้นๆนะครับ” |
| 2017 | แมงกุ๊ดจี่ เกาEหลีเด้อ | พี่รุจ |  |
| 2017 | แซ้ป แสบโลกแตก | เฟียส | ภาพยนตร์ออนไลน์ทาง Youtube |
| 2018 | เณรกระโดดกำแพง (The Wall) | ฟลุค |  |
| 2019 | แซ้ป แสบโลกแตก 2 | เฟียส | ระหว่างการถ่ายทำ |
| 2019 | พี่ชาย My Bromance 2 | กอล์ฟ | ระหว่างการถ่ายทำ |
| 2024 | Bangkok Breaking  ฝ่านรกเมืองเทวดา | แบงค์ |  |
ผลงาน > ซีรีส์

| ปี | เรื่อง | บทบาท | หมายเหตุ |
| --- | --- | --- | --- |
| 2016 | SOTUS The Series พี่ว้ากตัวร้ายกับนายปีหนึ่ง | วาด | ช่อง ONE31 |
| 2018 | GGEZ เกรียนเมพเทพศาสตร์ | KingG | Line TV |
| 2019 | Your Star The Series | พี่อู๋ |  |
| 2022 | Mafia The Series: Guns & Freaks (มาเฟียเดอะซีรีส์ ปืนกลและคนเพี้ยน) | แทน | ช่อง GMM25 (สด) / WeTV (ย้อนหลัง) |
ผลงาน > รายการทีวี/รายการออนไลน์

| ชื่อ | ช่องทาง | วันที่ออกอากาศ | คำค้น |
| --- | --- | --- | --- |
| ศิลป์สโมสร | Youtube/Thai PBS | 10 May 2016 | อ้อมกอดเขมราฐ จากท้องถิ่นสู่แผ่นฟิล์ม |
| เที่ยงบันเทิง | Youtube/ช่องวัน | 4 May 2016 | พูดคุยกับทีมนักแสดงภาพยนตร์ "อ้อมกอดเขมราฐ" |
ผลงาน > ละครเวที

| ปี | เรื่อง | บทบาท | หมายเหตุ |
| --- | --- | --- | --- |
| 2014 | เพราะรักชั่วฟ้าดินสลาย |  |  |
| 2014 | Romeo The Greatest Lover | โรมิโอ |  |
| 2014 | สารพัด...จัดสรร รัก |  | เทศกาลละครกรุงเทพ 2014 |
| 2017 | The Strangers' Affair ชู้รักแปลกหน้า | อาหยา |  |
| 2017 | The Counselor ครูจอมเพี้ยน นักเรียนจอมป่วน | ผู้กำกับ |  |
| 2018 | RAMA Story | ผู้กำกับ | งานศิลปะนิพนธ์ |
| 2018 | Medium And The Secret Chamber Of JubJang | JJ1154578010 |  |
ผลงาน > มิวสิควีดีโอ

| ปี | เพลง | ศิลปิน | วง |
| --- | --- | --- | --- |
| 2012 | ดีดี | อารมณ์ โพธิ์หาญรัตนกุล | ลิปตา |
| 2021 | Locker | Luss | Luss |
ผลงาน > LIVE CONCERT[แก้]

| วันแสดง | ชื่องาน | จาก | สถานที่จัดงาน |
| --- | --- | --- | --- |
| 14 Jan 2017 | Meet Greet Eat ว้าก with SOTUS The Series | SOTUS The Series พี่ว้ากตัวร้ายกับนายปีหนึ่ง สังกัด GMMTV (2 รอบการแสดง) | โรงภาพยนตร์สกาล่า สยามสแควร์ |
| 5 May 2018 | Oishi Green Tea presents SOTUS THE MEMORIES LIVE ON STAGE | SOTUS The Series พี่ว้ากตัวร้ายกับนายปีหนึ่ง สังกัด GMMTV (1 รอบการแสดง) | Thunder Dome เมืองทองธานี |
แหล่งข้อมูลอื่น

เว็บไซต์ทางการ
บิ๊กมาม่า (วงดนตรี)

| บิ๊กมาม่า |
| --- | --- |
บิ๊กมาม่าเมื่อวันที่ 15 ธันวาคม พ.ศ. 2554
ข้อมูลพื้นฐาน
ที่เกิด: เกาหลีใต้
แนวเพลง:  กอสเปล  ป็อป  อาร์แอนด์บี  โซล 
ช่วงปี: พ.ศ. 2546 – 2555 พ.ศ. 2564 – ปัจจุบัน
ค่ายเพลง:  เทลแลนซ์มีเดีย (태일런스미디어)  วายจี  มิวสิกแอนด์นิว  กาเกา 

สมาชิก: ชิน ยอน-อา ลี จี-ยัง อียองฮยอน พัก มิน ฮเย
บิ๊กมาม่า (เกาหลี: 빅마마) เป็นกลุ่มนักร้องหญิงชาวเกาหลีใต้ที่เปิดตัวในปี พ.ศ. 2546 วงนี้มีชื่อเสียงจากการมุ่งเน้นไปที่ความสามารถในการร้องเพลงของสมาชิกมากกว่ารูปลักษณ์ของพวกเขา วงได้ยุบลงในปี พ.ศ. 2555 หลังจากเพลงสุดท้าย "Cleaning My Closet" ในวันที่ 10 มิถุนายน พ.ศ. 2564 มีการประกาศว่าบิ๊กมาม่าจะกลับมารวมตัวกันอีกครั้งเพื่อปล่อยเพลงใหม่
ณ ปี พ.ศ. 2565 ปัจจุบันวงได้วางจำหน่ายมาแล้ว 6 สตูดิโออัลบั้ม 2 อัลบั้มคัฟเวอร์ และ 16 ซิงเกิล
สมาชิก

ชิน ยอน-อา
ลี จี-ยัง
อียองฮยอน
พัก มิน ฮเย
ผลงาน > อัลบั้ม

| ชื่อ | รายละเอียด |
| --- | --- |
Like The Bible:  วันจำหน่าย: 6 กุมภาพันธ์ พ.ศ. 2546  สังกัด: วายจีเอ็นเตอร์เทนเมนต์  รูปแบบ: ซีดี, ตลับเทป
It's Unique:  วันจำหน่าย: 17 พฤษภาคม พ.ศ. 2548  สังกัด: วายจีเอ็นเตอร์เทนเมนต์  รูปแบบ: ซีดี, ตลับเทป
For The People:  วันจำหน่าย: 12 ตุลาคม พ.ศ. 2549  สังกัด: วายจีเอ็นเตอร์เทนเมนต์  รูปแบบ: ซีดี, ตลับเทป
Blossom:  วันจำหน่าย: 2 ตุลาคม พ.ศ. 2550  สังกัด: วายจีเอ็นเตอร์เทนเมนต์  รูปแบบ: ซีดี, ตลับเทป
5:  วันจำหน่าย: 23 มีนาคม พ.ศ. 2553  สังกัด: วายจีเอ็นเตอร์เทนเมนต์  รูปแบบ: ซีดี, ดิจิทัลดาวน์โหลด
Born:  วันจำหน่าย: 10 กุมภาพันธ์ พ.ศ. 2565  สังกัด: วายจีเอ็นเตอร์เทนเมนต์  รูปแบบ: ซีดี, ดิจิทัลดาวน์โหลด
ผลงาน > อัลบั้มอื่นๆ

| ชื่อ | รายละเอียด |
| --- | --- |
Big Mama's Gift:  วันจำหน่าย: 24 พฤศจิกายน พ.ศ. 2548  สังกัด: วายจีเอ็นเตอร์เทนเมนต์  รูปแบบ: ซีดี, ตลับเทป
For The Christmas:  วันจำหน่าย: 28 พฤศจิกายน พ.ศ. 2549  สังกัด: วายจีเอ็นเตอร์เทนเมนต์  รูปแบบ: ซีดี, ตลับเทป
ผลงาน > ผลงานซิงเกิล

| ปี | ชื่อเพลง | อัลบั้ม |
| --- | --- | --- |
| 2546 | "Break Away" | Like The Bible |
| 2546 | "Resignation" (체념) | Like The Bible |
| 2548 | "Woman" (여자) | It's Unique |
| 2548 | "Sori" (소리) | It's Unique |
| 2548 | "Jingle Bell Rock" | Big Mama's Gift |
| 2549 | "Never Mind" | For The People |
| 2549 | "Winter Child" (겨울아이) | For The Christmas |
| 2550 | "Betrayal" (배반) | Blossom |
| 2551 | "Money..? Honey..?" | ซิงเกิลไม่มีอัลบั้ม  |
| 2551 | "Happy Birthday to You" | ซิงเกิลไม่มีอัลบั้ม  |
| 2553 | "Just One Day" (하루만) | 5 |
| 2553 | "Crazy For" (기다리다 미쳐) | 5 |
| 2553 | "Never" (절대) | ซิงเกิลไม่มีอัลบั้ม  |
| 2554 | "I Love You" (사랑해요) | ซิงเกิลไม่มีอัลบั้ม  |
| 2555 | "Cleaning Out the Drawer" (서랍정리) | ซิงเกิลไม่มีอัลบั้ม  |
| 2564 | "One Day More" (하루만 더) | Born |
| 2565 | "Like Nothing Happened" (아무렇지 않은 척) | Born |
| 2566 | "Happy Me" (행복한 나를) | ซิงเกิลไม่มีอัลบั้ม  |